Кадоански народи
<s>Кадоански народи су породица северноамеричких домородачких народа, који говоре језицима из кадоанске породице језика.</s><s>Пре контакта са Европљанима насељавали су Велике равнице у америчким државама Северна Дакота, Јужна Дакота, Небраска, Канзас, Оклахома, Тексас и Луизијана.</s><s>У 19. веку су протерани на резервате у данашњој Оклахоми и Северној Дакоти.</s>

<s>Народи 
Према језицима којима говоре кадоански народи се деле на:
 Јужни кадоански народи:
 Кадо
 Северни кадоански народи:
 Вичита
 Кичај или Кицај
 Арикара
 Пони</s>

<s>Праисторија 
Пракадоански језик се највероватније поделио на северну и јужну грану пре око 3.000 година.</s><s>Јужни кадоански се развио у данашњи кадоански језик народа Кадо, док се северни кадоански развио у неколико језика.</s><s>Вичитански се развио у посебан језик пре око 2.000 година.</s><s>Кичајски пре око 1.200 година, а Понски и Арикарски пре око 300 до 500 година.</s>

<s>Историја 
Кадои су пре контакта са Европљанима насељавали североисточни Тексас и суседне делове Оклахоме, Луизијане и Арканзаса, а у 19. веку су протерани у резерват у Оклахоми, тадашњој Индијанској територији.</s>

<s>Вичите су насељавале делове Оклахоме, Канзаса и Тексаса, а у 19. веку су протерани на резерват у Оклахоми.</s>

<s>Кичаји су насељавали делове Тексаса, Луизијане и Оклахоме.</s><s>У 19. веку су се придружили Вичитама и насељени су на заједнички резерват у Оклахоми.</s>

<s>Арикаре су насељавале део Небраске и Јужне Дакоте.</s><s>Почетком 19. века су се преселили у Северну Дакоту, након напада Сијукса и других домородачких народа.</s><s>У Северној Дакоти су се удружили са Хидацама и Манданима, са којима су у 19. веку насељени у заједнички резерват у Северној Дакоти.</s>

<s>Пони су насељавали делове Небраске и Канзаса, а у 19. веку су протерани у северни део централне Оклахоме.</s>

<s>Референце</s>

<s>Спољашње везе 
 American Indian Studies Research Institute's Northern Caddoan Linguistic Text Corpora by the Indiana University-Bloomington</s>

